《送荔裳 其二》
清代·王广心

飘零十载阖闾城，酒后悲歌白发生。却为雷霆思帝德，偏从鸟发话交情。

青云启事才名重，画鹢趋朝羽扇轻。早望故人喧列戟，东南紫气有逢迎。

作者简介：江南华亭人，字伊人，号农山。顺治六年进士，历官御史。巡视京、通二仓，理剔漕政之弊，疏凡三十余上。工诗，沉博秾丽。有《兰雪堂稿》。